b'\n_START_ARTICLE_\nGrzegorz Schetyna\n_START_SECTION_\nBiografija\n_START_PARAGRAPH_\n1990 m. baig\xc4\x97 Vroclavo universiteto Filosofijos ir istorijos fakultet\xc4\x85._NEWLINE_1986\xe2\x80\x931989 m. Vroclavo universiteto Nepriklausomos student\xc5\xb3 s\xc4\x85jungos pirmininkas. 1990\xe2\x80\x931991 m. Vroclavo vaivadijos valdybos direktorius, 1991\xe2\x80\x931992 m. Vroclavo vaivados pavaduotojas. 1993 m. ESKA radijo steig\xc4\x97jas Vroclave. 1994\xe2\x80\x931997 m. Vroclavo "\xc5\x9al\xc4\x85sko" krep\xc5\xa1inio klubo prezidentas._NEWLINE_1991\xe2\x80\x931994 m. Liberal\xc5\xb3 demokrat\xc5\xb3 kongreso pirmininkas Vroclave ir generalinis sekretorius. 1994\xe2\x80\x932001 m. Laisv\xc4\x97s s\xc4\x85jungos narys. Nuo 2001 Pilietin\xc4\x97s platformos generalinis sekretorius._NEWLINE_1997\xe2\x80\x932001 m. Lenkijos seimo narys i\xc5\xa1rinktas pagal Laisv\xc4\x97s s\xc4\x85jungos s\xc4\x85ra\xc5\xa1\xc4\x85. 2001\xe2\x80\x932005 m, 2005\xe2\x80\x932007 m ir nuo 2007 Lenkijos seimo narys i\xc5\xa1rinktas pagal Pilie\xc4\x8di\xc5\xb3 platformos s\xc4\x85ra\xc5\xa1\xc4\x85._NEWLINE_Nuo 2007 m. lapkri\xc4\x8dio 16 d. iki 2009 m. spalio 13 d. ministro pirmininko pavaduotojas ir vidaus reikal\xc5\xb3 ministras. 2009 m. spalio 9 d. buvo i\xc5\xa1rinktas Pilietin\xc4\x97s platformos parlamentinio klubo pirmininku. Po Smolensko aviakatastrofos B,Komorovskiui tapus Lenkijos Prezidentu, G.Schetyna i\xc5\xa1 jo per\xc4\x97m\xc4\x97 Lenkijos Seimo mar\xc5\xa1alkos pareigas, kurias \xc4\x97jo iki 2011 m. lapkri\xc4\x8dio m\xc4\x97n._NEWLINE_2014 m. rugs\xc4\x97jo m\xc4\x97n. - 2015 m. lapkri\xc4\x8dio m\xc4\x97n. G. \xc5\xa0\xc4\x8detyna buvo Lenkijos u\xc5\xbesienio reikal\xc5\xb3 ministras. Nuo 2016 m. sausio m\xc4\x97n. jis vadovauja Pilie\xc4\x8di\xc5\xb3 platformos partijai.'